La comunicació, tant del contracte com les seves pròrrogues, cal fer-les en el termini d'un mes des de la data de la seva signatura, i seguint les indicacions del Reial Decret 290/2004, de 20 de febrer.
El CET ha d'adjuntar la documentació justificativa al formulari de comunicació del contracte d'enclavament.
Per a la realització de l'enclavament laboral, el centre especial de treball i l'empresa col·laboradora subscriuen un contracte, que s'ha de formalitzar per escrit, amb el contingut mínim següent:
a) Identificació d'ambdues parts, fent-hi constar la denominació social, el domicili, el número d'identificació fiscal i el codi de compte de cotització a la Seguretat Social.
b) Determinació precisa de l'obra o el servei objecte del contracte i de l'activitat en què, dins de l'organització general de l'empresa col·laboradora, han de ser ocupats els treballadors destinats a l'enclavament.
c) Dades identificatives del centre de treball on es fa l'obra o es presta el servei.
e) Nombre de treballadors amb discapacitat que s'ocupen a l'enclavament.
La durada mínima de l'enclavament és de tres mesos i la durada màxima de tres anys, i es pot prorrogar per períodes no inferiors a tres mesos fins a assolir la durada màxima indicada.
Transcorreguts els tres anys de durada màxima a què es refereix el paràgraf anterior, l'enclavament només es pot prorrogar si el centre especial de treball acredita que l'empresa col·laboradora o una altra empresa del mercat ordinari de treball han contractat amb caràcter
indefinit treballadors amb discapacitat de l'enclavament als quals es refereix l'article 6.2, segons la proporció
a) Quan es tracti d'enclavaments que ocupin fins a 20 treballadors, un treballador, com a mínim.
b) Quan es tracti d'enclavaments que ocupin un nombre superior de treballadors, dos treballadors, com a mínim.
La durada mínima de la pròrroga és de tres mesos i la durada màxima, de tres anys, i es pot prorrogar per períodes no inferiors a tres mesos fins a assolir la durada màxima indicada.
No es pot prorrogar l'enclavament ni iniciar-se'n un de nou per a la mateixa activitat si s'ha arribat a la durada
màxima total de sis anys, inclòs el període de pròrroga que estableix el paràgraf anterior.
L'enclavament ha d'estar format almenys per cinc treballadors si la plantilla de l'empresa col·laboradora és de 50 treballadors o més, o almenys per tres treballadors si la plantilla esmentada és inferior.
A efectes del que disposa el paràgraf anterior, no s'inclouen en el còmput com a treballadors de l'enclavament els encarregats a qui es refereix l'article 8.2, llevat que ells mateixos siguin treballadors amb discapacitat.
És nul·la la clàusula del contracte que prohibeixi la contractació per l'empresa col·laboradora del treballador amb discapacitat que estigui prestant serveis a l'enclavament o els hagi prestat anteriorment.
L'enclavament laboral pot començar la seva activitat des de la data de subscripció del contracte a què es refereix aquest article.
(Article 5 del Reial Decret 290/2004, de 20 de febrer que regula els enclavaments laborals com a mesura de foment de la contractació de persones amb discapacitat ).
Un cop rebut el formulari de comunicació i verificada la identitat del sol·licitant, l'òrgan competent incorpora les dades del CET en el Registre de centres especials de treball i ho comunica al sol·licitant electrònicament.